Garry Rodrigues

Garry Mendes Rodrigues (sündinud 27. novembril 1990 Rotterdamis) on Hollandis sündinud Roheneemesaarte jalgpallur, kes mängib äärepoolikuna Kreeka kõrgliiga klubis PAE Olympiakós ja Roheneemesaarte jalgpallikoondises.

Klubikarjääri jooksul on Rodrigues mänginud muuhulgas Bulgaaria kõrgliiga klubis Sofia Levski (2013–2014), Hispaania kõrgliiga klubis Elche (2014–2015), Kreeka kõrgliiga klubis PAOK (2015–2017), Türgi kõrgliiga klubides Galatasaray (2017–2019) ja Fenerbahçe (2019–2020, laenul Al-Ittihadist) ning Saudi Araabia kõrgliiga klubis Al-Ittihad (2019–2021). Hooajal 2015–16 valiti ta PAOK-is mängides Kreeka kõrgliiga hooaja sümboolsesse koosseisu. Hooajal 2017–18 tuli ta Galatasarayga Türgi meistriks. 2021. aasta septembris sõlmis ta kolmeaastase lepingu Olympiakósega.

Roheneemesaarte jalgpallikoondises tegi Rodrigues 14. augustil 2013 sõprusmängus Gaboni vastu. Koondisekarjääri esimese värava lõi ta 6. septembril 2014 Aafrika rahvuste karikavõistluste valikmängus Nigeri vastu. Ta on kuulunud Roheneemesaarte koondisse 2015. ja 2022. aasta Aafrika rahvaste karikavõistlustel.

Viited

Välislingid 

Roheneemesaarte jalgpallurid
Elche CF mängijad
Galatasaray SK mängijad
Fenerbahçe SK jalgpallurid‏‎
PAE Olympiakósi jalgpallurid
La Liga mängijad
Sündinud 1990